हेरिटेज प्याजेन्टस्मा नेपालकी परिन्दा र परिसालाई अवार्ड
हेरिटेज प्याजेन्टस् २०२२ अन्तर्गत मलेशियाको क्वालालम्पुरमा सम्पन्न भएको मिस एण्ड मिसेस् हेरिटेज इन्टरनसनलमा नेपालका परिन्दा परी श्रेष्ठ र परिसा रानाभाटलाई विधागत अवार्ड प्राप्त गर्नुभएको छ ।
काठमाडौं, मंसिर ९ गते । हेरिटेज प्याजेन्टस् २०२२ अन्तर्गत मलेशियाको क्वालालम्पुरमा सम्पन्न भएको मिस एण्ड मिसेस् हेरिटेज इन्टरनसनलमा नेपालका परिन्दा परी श्रेष्ठ र परिसा रानाभाटलाई विधागत अवार्ड प्राप्त गर्नुभएको छ । मिसेस् तर्फकी सहभागिता परिन्दा परी श्रेष्ठ मिसेस् एलिगेन्स विधामा विजेता चयन हुनुभयो । मिसतर्फकी सहभागि परिसा रानाभाटले मिस मल्टिमिडिया अवार्ड जित्न सफल हुनुभएको छ । इप्लानेट प्रालिको आयोजना तथा सीएमके ब्युटी इम्पावर सर्भिसेस्को सहकार्यमा सम्पन्न भएको पाँचौ संस्करणको हेरिटेज प्याजेन्टस्मा मिसतर्फ रसियाकी ३० वर्षीया एना किरिलिना मिस हेरिटेज इन्टरनेसनल २०२२ को विजेता बन्नुभयो ।मंगोलिया, इन्डोनेसिया, लात्भिया र मलेशियाका सुन्दरीहरु क्रमश: फस्ट, सेकेन्ड, थर्ड तथा फोर्थ रनर्सअप हुनुभयो । मिसेस्तर्फ भने थाइल्याण्डकी ३९ वर्षीया फोन्टिप श्रीवारन्यु मिसेस् हेरिटेज इन्टरनेसनल चुनिनुभयो । यस स्पर्धामा नेदरल्यान्ड्स, भारत, सिंगापुर तथा फिलिपिन्स क्रमशः दोस्रो, तेस्रो र चौथो हुनुभयो । मलेशियाको क्वालालम्पुरस्थित भिभा मलमा रहेको मेगा स्टार एरिनामा सम्पन्न भएको फाइनल प्रतियोगिताको प्रस्तुतिहरुको निर्देशन नेपाली कोरियोग्राफर रोजिन शाक्य र मलेशियाका वेस्ली सअले संयुक्त रुपमा गर्नुभएको थियो । प्रतियोगिताको निर्णायक मण्डलमा नेपालका विमल सुवेदी, मलेशियाका थालिएन थिन, नोरिन जुलकरनेन, सब्रिना लिम, क्यारोल ली, डाटो स्टेफनी लो र वल्र्ड ब्युटी प्याजेन्टस् अर्गनाइजेसनका संस्थापक अध्यक्ष सानी अबी नाडर हुनुहुन्थ्यो । 